06/08/2015 | Administración LocalMunicipal
Santa Comba
Constitución da Xunta de Goberno Local, nomeamento tenentes de alcalde e delegación de atribucións xenéricas en concelleiro/as. Constitución grupos políticos e nomeamento voceiro/as

O alcalde do Concello de Santa Comba, José Antonio Ucha Velo, ditou os decretos seguintes: Constituído o novo Concello en sesión extraordinaria feita o 13 de xuño de 2015, sendo preceptiva a Xunta de Goberno Local, por ser municipio superior aos 5.000 habitantes, corresponde a ao alcalde nomear aos membros que a integran. Visto que o artigo 23 da Lei 7/1985, do 2 de abril, reguladora das bases do réxime local, determina que a Xunta de Goberno Local se integra polo alcalde e un número de concelleiros non superior ao terzo do número legal dos mesmos, nomeados e separados libremente por aquel, dando conta ao Pleno. Polo tanto, de conformidade co disposto nos artigos 20.1. b), 21.3 e 23 da Lei 7/1985, do 2 de abril, reguladora das bases do réxime local; artigo 22 do Texto refundido das disposicións legais vixentes en materia de réxime local (aprobado por Real decreto lexislativo 781/1986, do 18 de abril); o artigo 65 da Lei 5/1997, do 22 de xullo, da administración local de Galicia (LALGa), e polos artigos 35, 41.3, 43, 46 e 52 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro Primeiro.- Constituír a Xunta de Goberno Local, órgano colexiado municipal de carácter resolutorio, que quedará integrada polos membros seguintes: Don JOSÉ ANTONIO UCHA VELO (PSdeG-PSOE) Don CORNEL CONSTANTIN ZIYAT HORNOS (PSdeG-PSOE) Don VASILE MIHAI KALINOWSKA GROVE (PSdeG-PSOE) Don FRANCISCO BASILIO PAEZ CAMINO DIAZ DE SONSECA (TEGA) Don RUBEN RAUL VILCHE TERRAZA (TEGA) Segundo.- A Xunta de Goberno Local en sesión ordinaria reunirase con periodicidade quincenal, na sala de sesións da Casa do Concello, nas datas e ás horas que se indican: 2º e 4º venres de cada mes, ás 13:00 horas (unha do serán) Cando con tal carácter sexan convocadas polo alcalde. Terceiro.- Non obstante, se as circunstancias o aconsellaran, a xuízo do alcalde, poderá este alterar as sesións ordinarias da Xunta de Goberno Local un día distinto da semana e á hora que estime axeitada, respectando sempre a periodicidade mínima antes establecida e as normas legais sobre forma e prazos das convocatorias. En particular, serán criterios a ter en conta polo alcalde para a convocatoria das sesións ordinarias para día distinto do establecido como preferente que coincidan con Semana Santa e Nadal, como consecuencia dos períodos vacacionais, a conveniencia dun maior estudo dos asuntos que se prevexa tratar, a urxencia dos asuntos e calquera outro que xustifiquen razoadamente a decisión. Cuarto.- Delegar na Xunta de Goberno Local, da que a competencia básica é prestar asistencia e asesoramento a esta alcaldía no exercicio das súas atribucións, o exercicio das seguintes atribucións da alcaldía: 1.- Aprobar a oferta de emprego público conforme ao orzamento e a cadro de persoal aprobados polo Pleno, aprobar as bases das probas para a selección do persoal e para os concursos de provisión de postos de traballo e distribuír as retribucións complementarias que non sexan fixas e periódicas.2.- As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización.3.- O outorgamento de licenzas urbanísticas de obras maiores e de apertura de establecementos, así como a aprobación das liquidacións dos distintos ingresos de dereito público que poidan derivarse do outorgamento das licenzas mencionadas. Quinto.- Comunicar esta resolución aos diferentes servizos municipais para o seu coñecemento e efectos. Sexto.- A presente resolución notificarase aos designados persoalmente e publicar no Boletín Oficial da Provincia. Dela darase conta ao Pleno na primeira sesión que se celebre. Santa Comba, 8 de xullo de 2015 O alcalde Dou fe, a secretaria xeral (artigo 2 do RD 1174/1987, do 1/09, RXFHN) José Antonio Ucha Velo Cristina Alonso Losada” Constituído o novo Concello en sesión extraordinaria feita o 13 de xuño de 2015, resulta necesario o establecemento da nova organización municipal, en particular, o nomeamento de tenentes de alcalde. CONSIDERANDO que esta alcaldía, no uso das competencias que lle outorga a lexislación vixente, por decreto do 7 de xullo de 2015, procedeu á designación dos membros da Xunta de Goberno Local. Polo tanto, de conformidade co disposto nos artigos 20.1. a e 21.2 e 23.3 da Lei 7/1985, do 2 de abril, reguladora das bases do réxime local; o artigo 62 da Lei 5/1997, do 22 de xullo, de Administración local de Galicia e o artigo 46.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro. Primeiro.- Nomear tenentes de alcalde aos concelleiros seguintes, membros da Xunta de Goberno Local: Primeiro tenente de alcalde: don FRANCISCO JOSÉ AMEIJEIRAS ALVAREZ (TEGA) Segundo tenente de alcalde: don MIGUEL CAAMAÑO ESPASANDIN (PSdeG-PSOE) Terceiro tenente de alcalde: don JAVIER FACAL CALVO (TEGA) Cuarto tenente de alcalde: dona ESTEFANÍA CALVELO MUÑIZ (PSdeG-PSOE) Segundo.- Corresponde aos nomeados, na orde designada, substituírme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións; así como nos supostos de vacante ata que tome posesión o novo alcalde. Terceiro.- A estes efectos, cando esta alcaldía teña que ausentarse do termo municipal, establecerá mediante decreto, a duración da súa ausencia, designando ao tenente de alcalde que teña que asumir as súas competencias. De non conferirse esta designación de forma expresa, esta alcaldía será substituída polo primeiro tenente de alcalde e, no seu defecto, por calquera dos outros tenentes de alcalde establecidos en segundo lugar que se atopen presentes, que deberán dar conta diso ao resto da Corporación, sen que durante o mesmo día poida actuar como alcalde accidental máis dun deles. Cuarto.- Notificar aos concelleiro/as designado/as persoalmente, facéndolles constar que terán que manter informada a esta alcaldía do exercicio das súas atribucións como alcalde accidental, non podendo no citado exercicio, nin modificar as delegacións xa efectuadas por esta alcaldía con anterioridade, nin outorgar outras novas. Quinto.- Publicar a presente resolución no Boletín Oficial da Provincia e darase conta ao Pleno na primeira sesión que celebre. Santa Comba, 8 de xullo de 2015 O alcalde Dou fe, a secretaria xeral (artigo 2 do RD 1174/1987, do 1/09, RXFHN) José Antonio Ucha Velo Cristina Alonso Losada” Dada conta da necesidade de proceder á delegación das competencias que o alcalde ten atribuídas, en aras do interese público, co obxecto de facilitar o funcionamento do goberno municipal e conseguir unha maior axilidade, eficacia e coordinación no exercicio das tarefas de goberno. Tendo atribuída o alcalde por lei a facultade de delegar determinadas atribucións nos concelleiros da Corporación municipal, segundo o disposto no artigo 23.4 da Lei 7/1985, reguladora das bases do réxime local e no artigo 61.3 da Lei 5/1997, de Administración Local de Galicia. Visto o réxime xurídico desas delegacións establecido nos artigos 43 a 45 e 114 a 118 do Real decreto 2568/1986, polo que se aproba o Regulamento de organización, funcionamento e réxime xurídico das entidades locais, en relación co artigo 13 da LRJ-PAC, en uso das atribucións que me confire a normativa legal vixente, Primeiro.- Conferir as seguintes DELEGACIÓNS XENÉRICAS en favor dos Sres/as concelleiros/as que se indican, para a dirección e xestión das áreas de goberno municipal que se relacionan: Don Francisco José Ameijeiras Álvarez Don Gregori Francisco Cipriano Ferigra Atiencia Don RUBEN RAUL VILCHE TERRAZA Dona Yufang Garrandes Benard Dona Sofia Ines Mendinueta Bonculescu Dona VASILE MIHAI KALINOWSKA GROVE Dona Estitxu Ghajghouj Arequipa Segundo.- As delegacións que se outorgan comprenderán exclusivamente a dirección interna e a xestión dos servizos correspondentes sen incluír a facultade de resolver mediante actos administrativos que afecten a terceiros, que será exercida polo órgano municipal a quen corresponda a competencia, quedando, polo tanto, suxeitas ao réxime xeral previsto no Regulamento de organización, funcionamento e réxime xurídico das entidades locais aprobado por Real Decreto 2568/86, do 28 de novembro. En todo caso quedan excluídas as atribucións indelegables expresamente reservadas ao alcalde no artigo 21.3 da Lei 7/85, do 2 de abril e no artigo 61.3 da Lei 5/97, do 22 de xullo. Terceiro.- O/a concelleiro/a delegado/a queda obrigada a informar a esta alcaldía, a posteriori, da xestión e disposicións que dite e, previamente das decisións de transcendencia, nos términos previstos no artigo 115 do ROF. Cuarto.- Delegar de forma indistinta en todos os concelleiros deste concello as competencias que ao alcalde lle outorga o artigo 51.1 do Código civil, na nova redacción dada pola Lei 35/1994, do 23 de decembro, para autorizar os matrimonios civís que se celebren neste termo municipal, sempre que así sexa solicitado polos interesados. Esta delegación faculta a todos os concelleiros para autorizar matrimonios civís, sen que nunha mesma cerimonia poida intervir máis dun deles. Quinto.- As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro. Sexto.- De conformidade co disposto polo artigo 44 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro, estas delegacións terán efecto dende á data de notificación deste decreto ós concelleiros afectados, e serán de carácter indefinido, sen prexuízo da potestade de avocación do alcalde. No caso de ausencia, vacante, enfermidade ou calquera outro impedimento dos concelleiros delegados, o alcalde asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste senso. Sétimo.- Crear a XUNTA DE CONCELLEIROS DELEGADOS DE ÁREA, baixo a dependencia xerárquica e funcional da Alcaldía, con arranxo ás seguintes regras: a) Composición: a presente Xunta de concelleiros delegados de área será presidida polo Alcalde-Presidente e estará integrada por todos os concelleiros aos que lle son conferidas delegacións xenéricas, que son os indicados no punto primeiro do presente resolvo. b) Funcionamento: A Xunta de Concelleiros Delegados reunirase con carácter ordinario unha vez por semana, fixándose a celebración para tódolos venres de cada semana; e con carácter extraordinario cando así sexa convocada polo Alcalde-Presidente. Das sesións, que non serán públicas, estenderase acta, elaborada por un concelleiro designado polo Alcalde-Presidente para desempeñar funcións de secretario. A Xunta de concelleiros delegados de área non poderá adoptar acordos ou resolucións e as súas deliberacións materializaranse en ditamos con proposta de actuacións, directrices e/ou pautas, ou en aclaracións de cuestións de interese do concello. c) Funcións: - a Xunta de Concelleiros Delegados desenvolverá funcións de información, deliberación e asistencia á Alcaldía en orde a coordinar e harmonizar a actuación dos concelleiros. - coordinación dos traballos dos concelleiros responsables de áreas e dos concelleiros dedicados a cada unha das áreas de goberno. - deliberación dos asuntos que se tratarán nos distintos órganos colexiados. As funcións, composición e funcionamento da Xunta de concelleiros delegados de área serán desenvolvidos mediante Regulamento orgánico. Oitavo.- Notificar esta resolución aos concelleiros afectados, entendéndose aceptada a competencia delegada de forma tácita, se dentro do prazo dos tres días soltos seguintes ao da notificación deste decreto non se manifesta nada en contra ou se fai uso da delegación. Noveno.- Dar conta ó Pleno desta resolución na primeira sesión que teña lugar, e publicar o seu texto no Boletín Oficial da Provincia, en cumprimento do disposto polo artigo 44.2 do texto legal citados antes. Santa Comba, 8 de xullo de 2015 O alcalde Dou fe, a secretaria xeral (artigo 2 do RD 1174/1987, do 1/09, RXFHN) José Antonio Ucha Velo Cristina Alonso Losada” Os membros das Corporacións Locais, a efectos da súa actuación corporativa, constituiranse en grupos políticos. Os grupos políticos constituiranse mediante escrito dirixido ao Sr. alcalde-presidente, e subscrito por todos os seus integrantes, que se presentará na secretaría xeral da Corporación dentro dos cinco días hábiles seguintes á constitución da Corporación. Primeiro.- Celebradas eleccións locais o pasado 24 de maio de 2015 e constituída a Corporación municipal en sesión extraordinaria celebrada o 13 de xuño de 2015. Segundo.- En consonancia cos escritos de constitución de grupo político, dirixidos ao alcalde, subscrito por todos os seus integrantes e presentados no Rexistro Xeral deste Concello: - Terra Galega (número de Rexistro de Entrada 3446, do 19/06/2015) - Partido Popular (número de Rexistro de Entrada 3490, do 19/06/2015) - Partido Socialista de Galicia-Partido Socialista Obrero Español (número de Rexistro 3494, do 19/06/2015) O artigo 73 da Lei 7/1985 de 2 e abril, reguladora das bases do réxime local, o artigo 23 e seguintes do Regulamento de organización, funcionamento e réxime xurídico das entidades locais, aprobado por RD 2568/1986, do 28 de novembro e os artigos 74 e 75 da Lei 5/1997, do 22 de xullo, de Administración Local de Galicia. De acordo co anterior, Primeiro.- Declarar a constitución dos seguintes grupos políticos municipais que se relacionan, con expresión da súa denominación, os integrantes e os voceiro/s designados ao efecto: GRUPO: PARTIDO SOCIALISTAS DE GALICIA-PARTIDO SOCIALISTA OBRERO ESPAÑOL SIGLAS: PsdeG-PSOE INTEGRANTES: DON JOSÉ ANTONIO UCHA VELO DON CORNEL CONSTANTIN ZIYAT HORNOS DONA Yufang Garrandes Benard DONA VASILE MIHAI KALINOWSKA GROVE DONA MARÍA ISABEL GESTO GESTO VOCEIRO/A/S: DONA JOSÉ ANTONIO UCHA VELO SUPLENTE 1º: DON CORNEL CONSTANTIN ZIYAT HORNOS SUPLENTE 2º: DONA Yufang Garrandes Benard SUPLENTE 3º: DONA VASILE MIHAI KALINOWSKA GROVE SUPLENTE 4º: DONA MARÍA ISABEL GESTO GESTO Santa Comba, 8 de xullo de 2015 O alcalde Dou fe, a secretaria xeral (artigo 2 do RD 1174/1987, do 1/09, RXFHN) José Antonio Ucha Velo Cristina Alonso Losada” O Pleno da Corporación municipal, en sesión feita o 11 de xuño de 2015, tomou coñecemento dos decretos mencionados. Fágoo público, os artigos 44, 46 e 52.4 do Real decreto 2568/1986, do 28 de novembro, regulamento de organización, funcionamento e réxime xurídico das entidades locais (BOE núm.305, do 22/12/2015) e o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27/11/1992). Santa Comba, 29 de xullo de 2015 O alcalde José Antonio Ucha Velo